《宣和改元改僧为德士作偈》
宋代·释心道

祖意西来事，今朝特地新。
昔为比丘相，今作老君形。
鹤氅披银褐，头包蕉叶巾。
林泉无事客，两度受君恩。

作者简介：释心道（一○五八～一一二九），俗姓徐，眉州丹棱（今属四川）人。住常德府文殊寺。为南岳下十五世，太平佛鉴慧勤禅师法嗣。高宗建炎三年卒，年七十二。《嘉泰普灯录》卷一六、《五灯会元》卷一九有传。今录诗十首。